30/05/2012 | Administración LocalMunicipal
Brión
Notificación por edicto

Logo de intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, á empresa IT-PROJECTS, S. L., sen que puidera ser realizada, procédese á notificación, mediante anuncio no Boletín Oficial da Provincia de A Coruña, da resolución de alcaldía de data 18 de maio de 2012, que se transcribe de seguido: Resultando que por resolución desta Alcaldía do 16.04.2012 iniciouse expediente para a resolución do contrato de subministro mediante arrendamento, sen opción de compra, de tres máquinas de control de tempo, celebrado coa empresa IT-PROJECTS, S. L., CIF: B-15900871, por causa imputable ao contratista posto que desde o mes de febreiro de 2011 non prestou o servizo de mantemento incluído no contrato. Resultando que realizouse o trámite de audiencia regulado no art.109 do RD 1098/2001, de 12 de outubro, polo que se aproba o regulamento xeral da Lei de contratos das administracións públicas e rematado o mesmo soamente se presentou un escrito de alegacións pola entidade avalista. -. Art.194 a 197 e 206 a 208 da Lei 30/2007, de 30 de outubro, de contratos do sector público, vixente no momento de formalización do contrato ao abeiro do disposto na Disposición transitoria primeira apartado 2. do RDL 3/2011, do 14 de novembro, polo que se aproba o texto refundido da Lei de contratos do sector público. -. Os art.109 e ss. do Real Decreto 1098/2001, do 12 de outubro, polo que se aproba o regulamento da Lei de contratos das administracións públicas. -. O art.114 do Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local. Vistos os informes de Secretaría e Intervención, e ao abeiro das competencias desta Alcaldía como órgano de contratación segundo a D. Adic.2ª da Lei de contratos do sector público e art.21 da Lei 7/85, do 2 de abril, reguladora das bases de réxime local, resolvo: 1º) Desestimar as alegacións formuladas polo Banco Pastor como entidade avalista do contrato polos motivos seguintes: efectivamente o nome do contrato é Subministro mediante arrendamento, sen opción de compra, de tres máquinas de control de tempo, pero no prego de cláusulas administrativas e técnicas particulares do expediente, que evidentemente forma parte do contrato, e serviu de base para a licitación e posterior formalización do contrato, na cláusula 1ª, logo de sinalar que o obxecto do contrato é a: Subm inistración, mediante arrendamento sen opción de compra, de tres máquinas de control de tempos, engade o seguinte texto que se transcribe literalmente: ““ Este arrendamento que se contrata inclúe con cargo ao prezo de adxudicación, ademais da subministración do equipo en senso estrito ( transporte + entrega + posta a disposición + desmontaxe + retirada), o mantemento ( detección ou diagnóstico de avarías/anomalías; reparación e asistencia técnica - pezas de recambio, man de obra, dietas, desprazamentos, actualización do software, etc.), a substitución de funxibles e/ou consumibles necesarios para o normal uso, e a garantía permanente do todo o arrendado/subministrado.”” Resulta patente que o mantemento forma parte do contrato de subministro referenciado, debeu ser coñecido con anterioridade este feito polo avalista e se non o fixo será por causa imputable ao mesmo, e polo tanto o aval bancario depositado como garantía definitiva responde do incumprimento do contrato en caso de incautación da fianza, e por outra banda o art.266 da Lei 30/2007, do 30 de outubro, de contratos do sector público vixente no momento da formalización do contrato ao regular o contrato de arrendamento dentro dos contratos de subministro sinala que no contrato de arrendamento, o arrendador ou empresario asumirá durante o prazo de vixencia do contrato a obriga do mantemento do obxecto do mesmo.2º) Resolver o contrato asinado con data 22.07.2009 coa empresa IT-PROJECTS, S. L. para o subministro mediante arrendamento, sen opción de compra, de tres máquinas de control de tempo, polo incumprimento do contrato posto que segundo o informe do técnico informático municipal do 16.04.2012 a empresa non prestou ao Concello o servizo de mantemento desde o mes de febreiro de 2011, debendo proceder o contratista á retirada das tres máquinas de control de tempo instaladas.3º) Incautar o aval constituído como garantía definitiva deste contrato polo Banco Pastor mediante aval de data 06.07.2009, inscrito no Rexistro Especial de Avais co número 238682.4º) Notificar esta resolución a IT-PROJECTS, S. L. e Banco Pastor como entidade avalista.5º) Dar conta desta resolución á Intervención e Tesourería municipais para o seu coñecemento e efectos.” Contra esta resolución, que pon fin á vía administrativa, poderá optar por: A) Interpoñer potestativamente recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da presente notificación, nos termos dos artigos 116 e 117 da Lei 30/92, de réxime xurídico das administracións públicas e do procedemento administrativo común, na súa redacción dada pola Lei 4/1999. B) Interpoñer directamente recurso contencioso administrativo ante o órgano xurisdicional competente da orde contencioso administrativa, no prazo de dous meses contados desde o día seguinte ao da recepción da presente notificación, de conformidade co establecido no art.46.1 da Lei 29/1998, reguladora da xurisdición contencioso administrativa. Así mesmo advírteselle que tamén poderá empregar calquera outro recurso que estime pertinente, así como exercer as accións que procedan ante a xurisdición competente. Brión a 23 de maio de 2012 O Alcalde José Luis García García